open-index/open-wikipedia-markdown huggingface dataset:
เหลืองจันทบูร

**เหลืองจันทบูร** () เป็นกล้วยไม้มีค่าทางเศรษฐกิจ ชนิดหนึ่ง ออกดอกในช่วง เดือนมกราคมถึงเดือนเมษายน ดอกเหลืองจันทบูรเป็นดอกไม้ประจำจังหวัดจันทบุรี แหล่งกำเนิดอยู่ที่เขาคิชฌกูฏและเขาสอยดาว ลำลูกกล้วยยาว ต้นแก่เป็นสีเหลือง โดยออกดอกตามข้อ มีสองพันธุ์คือพันธุ์ที่ดอกเหลืองล้วน เมื่อแก่สีเข้มเหมือนสีจำปา กับพันธุ์ที่มีแต้มสีม่วงแด
## เหลืองจันทบูร กล้วยไม้งามคู่เมืองจันท์
เหลืองจันทบูร เป็นกล้วยไม้อิงอาศัย พบในป่าดิบที่โล่งแจ้ง แสงแดดจัดถึงร่มรำไร บริเวณแถบภาคตะวันออกของไทยตั้งแต่ฉะเชิงเทรา ระยอง จันทบุรี ตราด จนถึงป่าแถบชายแดนกัมพูชา บ้างพบในป่าแถบปราจีนบุรีและนครราชสีมาเช่นกัน ออกดอกปีละครั้งระหว่างเดือนมกราคมถึงมีนาคม โดยออกดอกเป็นช่อทั้งต้น ดอกบานทนนาน กลีบดอกสีเหลืองสดเป็นมัน อาจมีแต้มสีแดงภายใน คอขนาดต่างๆ กัน หรือเป็นเพียงขีดสีแดง หรือไม่มีแต้มเลย ชนิดที่มีแต้มมักเรียกว่าเหลืองขมิ้นหรือเหลืองนกขมิ้น

ประวัติความเป็นมาของกล้วยไม้เหลืองจันทบูร พบว่ามีบันทึกของหญิงลักษณาเลิศได้กล่าวถึงกล้วยไม้นี้ว่าพบอยู่ในเขตมณฑลจันทบูร เช่น เขาสระบาป และได้ทราบจากนายซเรอเบเล็นว่านายฟรีดริคส์ ซึ่งทำงานอยู่ห้าง บีกริมม์ได้นำไปยุโรปให้ศาสตราจารย์ไรค์เชนปาคจัดลำดับทางอนุกรมวิธาน โดยได้จัดให้กล้วยไม้สายพันธุ์เหลืองจันทบูรมีชื่อวิทยาศาสตร์ว่า Dendrobium friedericksianum Rchb.f. เป็นกล้วยไม้สกุล Dendrobium วงศ์ Epidendroideae และกล้วยไม้สายพันธุ์เหลืองจันทบูรชนิดมีแต้มมีชื่อวิทยาศาสตร์ว่า Dendrobium friedericksianum Rchb.f. var. oculatum. กล้วยไม้นี้มีชื่อไทยว่าเอื้องเหลืองจันทบูร แต่ชื่อท้องถิ่นที่ชาวจันทบุรีนิยมเรียกคือ เหลืองจันทบูร หรือ เอื้องนกขมิ้น

กล้วยไม้เหลืองจันทบูรเป็นกล้วยไม้เฉพาะถิ่นที่พบในประเทศไทย มีสถานภาพเป็นพืชอนุรักษ์ภายใต้การควบคุมของกฎหมายไทยตามบัญชี 2 ของอนุสัญญา CITES เป็นกล้วยไม้ถูกรุกราน และมีแนวโน้มใกล้สูญพันธุ์จากป่าในธรรมชาติ 

มหาวิทยาลัยเทคโนโลยีราชมงคลตะวันออก วิทยาเขตจันทบุรี ซึ่งเดิมเคยเป็นโรงเรียนเกษตรกรรมจันทบุรี เห็นถึงความสำคัญของการอนุรักษ์พันธุ์กล้วยไม้พื้นเมืองนี้ ได้มีการจัดทำห้องปฏิบัติการเพาะเลี้ยงกล้วยไม้เพื่อขยายพันธุ์กล้วยไม้เหลืองจันทบูรตั้งแต่ พ.ศ. 2542 เป็นต้นมา กรอปกับได้รับการสนับสนุนงบประมาณในการดำเนินการจากองค์การบริหารส่วนจังหวัดจันทบุรีตั้งแต่ พ.ศ. 2545 เพื่ออนุรักษ์กล้วยไม้นี้ให้เป็นกล้วยไม้ประจำจังหวัดจันทบุรี ทั้งนี้ได้ร่วมกันจัดกิจกรรมเพื่อปลุกจิตสำนึกภายใต้งาน “รักษ์เหลืองจันท์วันดอกไม้บาน” ขึ้นทุกวันที่ 14 กุมภาพันธ์ ของทุกปี ปัจจุบันใช้ชื่องานว่า “ราชมงคล รักษ์เหลืองจันท์ วันดอกไม้บาน” นอกจากจะมีการจัดแสดงและการประกวดกล้วยไม้เหลืองจันทบูร และกล้วยไม้พันธุ์อื่นๆ แล้ว ยังมีการออกร้านและจัดแสดงสินค้าการเกษตร และการเผยแพร่ผลงานวิชาการของนักศึกษาด้วย นอกจากนี้ยังมีกิจกรรม “คืนเหลืองจันทบูรสู่ป่า” โดยจัดร่วมกับอุทยานแห่งชาติเขาคิชฌกูฎ ชมรมท่องเที่ยวเชิงนิเวศจันทบูร เทศบาลพลวง และประชาชนที่สนใจเป็นประจำทุกวันที่ 12 สิงหาคม ของทุกปีเช่นกัน

## อ้างอิง

หมวดหมู่:ดอกไม้ประจำจังหวัดของไทย
หมวดหมู่:สกุลหวาย (กล้วยไม้)
เอื้องมัจฉา

**เอื้องมัจฉา** ( Lindl.) หรือ มัจฉาลุยไฟ พบได้ทุกที่ของประเทศไทย ส่วนใหญ่พบในป่าดิบแล้งและป่าเบญจพรรณ ต้นเป็นลำสี่เหลี่ยม แผ่นใบค่อนข้างบาง เหนียวคล้ายหนัง ช่อดอกเป็นพวงห้อย เกิดตามข้อ กลีบดอกสีขาว กลีบปากสีเหลืองขอบขาว ดอกบานนาน 3-5 วัน มีกลิ่นอ่อนๆ ลักษณะใกล้เคียงกับเอื้องมัจฉาณุ ต่างกันที่ดอกของเอื้องมัจฉาณุจะมีสีม่วงตามขอบกลีบด้วย มีการกระจายพันธุ์ตั้งแต่ อินเดีย จีน ไปจนถึงเวียดนามและลาว
## อ้างอิง
* อบฉันท์ ไทยทอง. กล้วยไม้เมืองไทย. กทม. บ้านและสวน. พิมพ์ครั้งที่ 13. 2550. หน้า 214
## ดูเพิ่ม
* รายชื่อกล้วยไม้ในประเทศไทย
หมวดหมู่:สกุลหวาย (กล้วยไม้)
เอื้องแปรงสีฟัน

**เอื้องแปรงสีฟัน** (; *Dendrobium secundum*) มีชื่อพื้นเมืองอื่นอีกคือ เอื้องสีฟัน, เอื้องหงอนไก่, คองูเห่า เป็นกล้วยไม้ในสกุลหวาย วงศ์กล้วยไม้ เอื้องแปรงสีฟัน เป็นกล้วยไม้ที่ลำต้นเจริญทางด้านข้าง ช่อดอกแบบกระจะออกที่ปลายกิ่ง มีดอกจำนวนทาก ดอกสีชมพูหรือสีม่วง  มักออกดอกเมื่อผลัดใบ ออกดอกช่วงเดือนกุมภาพันธ์ถึงเมษายน มีการกระจายพันธุ์ในประเทศไทย พม่า อินโดนีเซีย และมาเลเซีย ในไทยพบได้ทุกภาค เช่น ที่สุราษฎร์ธานี นครศรีธรรมราช เชียงใหม่ แม่ฮ่องสอน เลย สกลนคร จันทบุรี 
## อ้างอิง
* ลลิล สิทธิสัจธรรม และนฤมล กฤษณชาญดี.2545. คูมือกล้วยไม้ฉบับพกพา. กทม. สารคดี

## ดูเพิ่ม
* รายชื่อกล้วยไม้ในประเทศไทย

หมวดหมู่:สกุลหวาย (กล้วยไม้)
กุหลาบน่าน

**กุหลาบน่าน** หรือในชื่อพื้นเมืองอื่น **กุหลาบเอราวัณ** หรือ **กุหลาบไอยรา** () เป็นประเภทกล้วยไม้อิงอาศัย เจริญเติบโตทางยอด 

ลักษณะของกุหลาบน่านมี**ลำต้น**ตั้งตรง หรือเอนเล็กน้อย ยาว 20 – 70 เซนติเมตร ใบออกเรียงสลับในระนาบเดียว กว้าง 1.8–2 เซนติเมตร ยาว 12–20 เซนติเมตร แผ่นใบหนาและพับเป็นร่อง ปลายใบมน **ดอก** ช่อดอกออกที่ซอกใบ บางครั้งแยกแขนงห้อยลง ยาว 15 – 20 เซนติเมตร ดอกกว้าง 1.5–2 เซนติเมตร ยาว 2–2.5 เซนติเมตร มีกลิ่นหอม ก้านดอกสั้น กลีบเลี้ยงสีชมพู กลีบดอกสีชมพูและมีจุดกระสีชมพูเข้มหนาแน่นที่ปลายใบ กลีบปากแผ่กางออก และมีเดือย ปลายกลีบปากมีแถบปื้นสีชมพูเข้ม ออกดอกในช่วงเดือนเมษายน - พฤษภาคม
หมวดหมู่:สกุลกุหลาบ (กล้วยไม้)
กะเรกะร่อนปากเป็ด

**กะเรกะร่อนปากเป็ด** มีชื่อวิทยาศาสตร์ว่า *Cymbidium finlaysonianum* เป็นกล้วยไม้ที่ลำต้นเจริญทางด้านข้าง ออกดอกเป็นช่อห้อย เก่า ยาว 20-60 เซนติเมตร ช่อดอกโปร่ง กลีบดอกรูปแถบแคบยาว สีเหลืองอมน้ำตาลเรื่อๆ  หูกลีบปากกระดกตั้งขึ้นทั้งสองข้าง สีม่วงแดง กลีบปากสีขาว ปลายมีแถบรูปคล้ายเกือกม้า สีม่วงแดง มีสันนูนตามยาว 2 แนว ทยอยบานเป็นเวลานาน ออกดอกช่วงเดือนมีนาคมถึงเดือนพฤษภาคม ในไทยพบที่นครศรีธรรมราช ตรัง และนราธิวาส
## อ้างอิง
* ลลิล สิทธิสัจจธรรมและ นฤมล กฤษณชาญดี. คู่มือกล้วยไม้ฉบับพกพา. กทม. สารคดี. 2545

หมวดหมู่:สกุลกะเรกะร่อน
เอื้องสีตาล

**เอื้องสีตาล** หรือเอื้องแซะดง เอื้องสีจุน  เป็นกล้วยไม้ชนิดหนึ่ง เป็นพืชพื้นเมืองในเทือกเขาหิมาลัย ยูนนาน เนปาล รัฐอัสสัม อินเดีย ศรีลังกา และเอเชียตะวันออกเฉียงใต้  

## อ้างอิง

หมวดหมู่:สกุลหวาย (กล้วยไม้)
เอื้องตาเหิน

**เอื้องตาเหิน** (*Dendrobium infundibulum*) เป็นกล้วยไม้ที่ลำต้นเจริญทางด้านข้าง ช่อดอกแบบกระจะจนาดสั้น ดอกสีขาว ที่กลีบปากมีเส้นสีส้ม ขอบกลีบจักเป็นคลื่น ดอกมีกลิ่นหอม ออกดอกช่วงเดือนกันยายนถึงพฤษภาคม ในไทยพบที่เชียงใหม่ แม่ฮ่องสอน น่าน เลย และสงขลา 
## อ้างอิง
* ลลิล สิทธิสัจธรรม และนฤมล กฤษณชาญดี.2545. คูมือกล้วยไม้ฉบับพกพา. กทม. สารคดี

## ดูเพิ่ม
* รายชื่อกล้วยไม้ในประเทศไทย

หมวดหมู่:สกุลหวาย (กล้วยไม้)
เขากวางอ่อน

*สำหรับเขากวางอ่อนที่เป็นเขาสัตว์ของกวาง ดูที่ [[เขากวาง]]*

**เขากวางอ่อน** **เอื้องม้าลาย** หรือ **เอื้องเขากวางอ่อน** ชื่อวิทยาศาสตร์: *Phalaenopsis cornu-cervi* (Breda) Blume & Rchb. f.  เป็นกล้วยไม้ป่า มีลักษณะช่อของดกคล้ายเขากวาง ดอกสีเหลือง มีแถบสีเข้ม ฤดุกาลออกดอกทั้งปี ลำต้นเจริญตามแนวยอด พบได้ตามป่าเขาในสภาพภูมิอากาศอบอุ่นชื้น  พบได้ในประเทศไทยหรือประเทศใกล้เคียง ในไทยพบได้ในหลายจังหวัดเช่น เชียงราย สุรินทร์ ชลบุรี จันทบุรี กาญจนบุรี และสตูล เป็นต้น

## อ้างอิง

* ลลิล สิทธิสัจจธรรมและ นฤมล กฤษณชาญดี. คู่มือกล้วยไม้ฉบับพกพา. กทม. สารคดี. 2545

## แหล่งข้อมูลอื่น

หมวดหมู่:สกุลเขากวางอ่อน
เขาแกะ

**เขาแกะ** หรือชื่อพื้นเมืองอื่น **เอื้องเขาแกะ**, **เขาควาย**, **เอื้องขี้หมา** เป็นกล้วยไม้ชนิดหนึ่ง มีถิ่นกำเนิดในอินโดจีน

## ลักษณะทางพฤกษศาสตร์
ใบมีลักษณะแบนคล้ายแวนด้า ยาวประมาณ 15 เซนติเมตร และบางกว่ากล้วยไม้ชนิดอื่นในสกุลเดียวกัน โคนใบซ้อนกันเป็นแผง ใบโค้งสลับกันในทางตรงกันข้าม ด้วยลักษณะนี้เองจึงได้ชื่อว่า “เขาแกะ” 

ช่อดอกเป็นรูปทรงกระบอก มีลักษณะช่อดอกตั้งขึ้น ก้านช่อมักสั้นกว่าแกนช่อ มีดอกแน่นช่อ ดอกมีขนาดประมาณ 2 เซนติเมตร กลีบเลี้ยงบนรูปรี แกมรูปไข่กลับ กลีบเลี้ยงคู่ข้างรูปไข่กลับ กลีบดอกรูปขอบขนานแกมรูปไข่ ทั้งห้ากลีบสีขาว ปลายกลีบมนและขอบเป็นสีม่วงจาง กลีบปากรูปลิ่ม สีขาวอมม่วงจนถึงสีม่วงเข้ม ปลายกลีบมนและมีสีเข้มกว่าโคน กลีบมีเดือยดอกที่แบนและส่วนปลายโค้งงอ เส้าเกสรสั้น สีขาว ช่วงออกดอกไม่ทิ้งใบ

เขาแกะบางต้นอาจมีสีต่างออกไป เช่น มีสีม่วงมากจนเกือบแดง เรียกว่า “เขาแกะแดง” บางต้นมีสีไปทางสีฟ้าหรือสีน้ำเงิน บางต้นดอกมีสีขาวบริสุทธิ์ เรียกว่า “เขาแกะเผือก” ซึ่งค่อนข้างหาได้ยาก เดือยดอกยาวกว่าและแคบกว่าของไอยเรศ ปลายของเดือยดอกโค้งลง ดอกบานทนประมาณสองสัปดาห์

## ดูเพิ่ม
* ตัวอย่างกล้วยไม้ในประเทศไทย

## แหล่งข้อมูลอื่น

หมวดหมู่:สกุลช้าง (กล้วยไม้)
ช้างกระ

**ช้างกระ** (ชื่อวิทยาศาสตร์: *Rhynchostylis gigantea* (Lindl.) Ridl.) หรือชื้อพื้นเมืองว่า **เอื้องต๊กโต**  มีลักษณะ ใบหนา แข็ง ยาวประมาณ 25-30 เซนติเมตร กว้างประมาณ 5-7 เซนติเมตร ปลายใบเป็นแฉก 2 แฉก มน และสองแฉกของใบไม่เท่ากัน รากเป็นรากอากาศ มีขนาดใหญ่ ปลายรากมีสีเขียว ช่อดอกเป็นรูปทรงกระบอกโค้งลง ช่อดอกยาวประมาณ 20-40 เซนติเมตร มีดอกแน่นช่อ ช่อละ 25-60 ดอก ขนาดดอกประมาณ 2.5-3.0 เซนติเมตร กลีบนอกคู่ล่างกว้างยาวพอๆ กันกับกลีบนอกบน ส่วนกลีบในเรียวกว่ากลีบนอก เดือยดอกอยู่ในลักษณะเหยียดตรงไปข้างหน้า ปลายแผ่นปากหนา แข็งและปลายสองข้างเบนเข้าหากัน ปลายปากมี 3 แฉก สองแฉกข้างมน แฉกกลางมนและมีขนาดเล็กกว่ามาก ใกล้โคนปากด้านบนมีสันนูนเตี้ยๆ 2 สัน ดอกมีกลิ่นหอมฉุน หอมไกล และเป็นพันธุ์ไม้หายากชนิดหนึ่ง

ฤดูกาลออกดอกในช่วง เดือนธันวาคมถึงเดือนกุมภาพันธ์

## อ้างอิง
* ช้างกระ  กรมอุทยานแห่งชาติ สัตว์ป่าและพันธุ์พืช  กระทรวงทรัพยากรธรรมชาติและสิ่งแวดล้อม 

## ดูเพิ่ม
* รายชื่อกล้วยไม้ในประเทศไทย

## แหล่งข้อมูลอื่น

หมวดหมู่:สกุลช้าง (กล้วยไม้)
เอื้องไอยเรศ

**เอื้องไอยเรศ** เป็นกล้วยไม้ในประเทศไทยมีชื่อวิทยาศาสตร์ว่า *Rhynchostylis retusa* (L.) Blume มีลักษณะมีลำต้นใหญ่แข็งแรงคล้ายกล้วยไม้ช้าง แต่ใบยาวกว่าและแคบกว่า ใบยาวประมาณ 40 เซนติเมตร กว้างประมาณ 4 เซนติเมตร มีทางสีเขียวแก่สลับกับสีเขียวอ่อนตามความยาวของใบคล้ายกล้วยไม้ช้าง ปลายใบมีลักษณะเป็นฟันแหลมไม่เท่ากัน ช่อดอกเป็นรูปทรงกระบอก โค้งห้อยลง ยาวประมาณ 30-50 เซนติเมตร ก้านช่อยาวประมาณ 7-10 เซนติเมตร มีดอกแน่นช่อ ในหนึ่งช่อมีดอกประมาณ 150 ดอก มากกว่ากล้วยไม้ช้าง รูปร่างลักษณะของช่อดอกที่ยาวเป็นรูปทรงกระบอกคล้ายกับลักษณะของพวงมาลัย จึงเรียกอีกชื่อหนึ่งว่า “พวงมาลัย” ต้นใหญ่ๆ มักจะแตกหน่อที่โคนต้น เกิดเป็นกอใหญ่ขึ้นได้ ดอกขนาดมีขนาดประมาณ 1.2-1.5 เซนติเมตร สีพื้นของกลีบนอกและกลีบในของดอกเป็นสีขาว มีจุดสีม่วงประปราย เดือยดอกมีสีม่วงอ่อน แผ่นปากมีลักษณะโค้งขึ้นบนแล้วยื่นไปข้างหน้า มีแต้มสีม่วงตรงกลางแผ่นปากส่วนโคนและปลายสุดแผ่นปากเป็นสีขาว ปลายแผ่นปากเว้า เส้าเกสรเห็นชัด ดอกจะบานอยู่ได้ประมาณ 2 สัปดาห์ 

ฤดูกาลออกดอกอยู่ในเดือนเมษายนถึงพฤษภาคม พบได้ในทุกภาคของประเทศไทย

เอื้องไอยเรศมีชื่อพื้นเมืองหลายอย่างไม่ว่า ไอยเรศ, เอื้องพวงหางรอก, เอื้องหางฮอก, เอื้องไอยเรศ

## อ้างอิง
* เอื้องไอยเรศ  กรมอุทยานแห่งชาติ สัตว์ป่าและพันธุ์พืช  กระทรวงทรัพยากรธรรมชาติและสิ่งแวดล้อม 

## ดูเพิ่ม
* รายชื่อกล้วยไม้ในประเทศไทย

## แหล่งข้อมูลอื่น

* ไอยเรศ การจำแนกไอยเรศและสกุลช้างอื่นๆ

หมวดหมู่:สกุลช้าง (กล้วยไม้)
เอื้องสำเภางาม

**เอื้องสำเภางาม** (Cymbidium insigne) หรือ**สำเภางาม** เป็นกล้วยไม้ดินขนาดใหญ่ ต้นสั้นมีใบหุ้ม พบเฉพาะตามภูเขาที่มีความสูงจากระดับน้ำทะเล 1,000 เมตรขึ้นไป ในภาคตะวันออกเฉียงเหนือของไทย  เป็นกล้วยไม้ที่ลำต้นเจริญทางด้านข้าง ช่อดอกยาวมากและตั้งตรง ดอกสีชมพู กลีบปากสั้น สีชมพูและมีจุดเข้ม ปลายกลีบแหลมและบิดเป็นคลื่น กลางกลีบมัสันสีเหลือง ออกดอกช่วงเดือนพฤศจิกายนถึงกุมภาพันธ์ ในไทยพบได้ที่น่าน อุตรดิตถ์และเลย ชนิดที่พบบนเขตรักษาพันธุ์สัตว์ป่าภูหลวง และบริเวณอื่นๆทางภาคตะวันออกเฉียงเหนือ มีชื่อวิทยาศาสตร์ว่า *Cymbidium insigne* subsp. seidenfadenii
## อ้างอิง
* ลลิล สิทธิสัจธรรม และนฤมล กฤษณชาญดี.2545. คูมือกล้วยไม้ฉบับพกพา. กทม. สารคดี

## ดูเพิ่ม
* รายชื่อกล้วยไม้ในประเทศไทย

หมวดหมู่:สกุลกะเรกะร่อน
ว่านจูงนาง

**ว่านจูงนาง** หรือ **ว่านเขียด** (ภาคเหนือ) หรือ **อึ่งเปราะ ** Griff. มีหัวแบบหัวเผือก ดอกมีกลิ่นหอม ออกดอกช่วงเดือนเมษายนถึงมิถุนายน ในประเทศไทยพบทางภาคเหนือ เช่น เชียงใหม่ แม่ฮ่องสอน ภาคอีสานเช่น นครพนม มุกดาหาร ภาคใต้เช่น พังงา สุราษฎร์ธานี เป็นคนละสปีชีส์กับ"ว่านจูงนางหลวง" ()

ใช้เป็นไม้ประดับ ในทางไสยศาสตร์ถือว่าเป็นว่านทางเมตตามหานิยม

## ชื่ออื่นๆ
* อึ่งเปราะ 
* ว่านถอนพิษ
* กำปองดิน

## ดูเพิ่ม
* ตัวอย่างกล้วยไม้ในประเทศไทย
หมวดหมู่:สกุลว่านจูงนาง
หมวดหมู่:ไม้ดอกไม้ประดับ
วิทยาศาสตร์การอาหาร

**วิทยาศาสตร์การอาหาร** () วิทยาศาสตร์ประยุกต์ที่เน้นการศึกษาของอาหาร เริ่มตั้งแต่เก็บเกี่ยวจนถึงการบริโภคมีส่วนคาบเกี่ยวกับวิชาเกษตรศาสตร์ ". ตำราวิทยาศาสตร์การอาหารกำหนดวิทยาศาสตร์การอาหารว่า เป็นการประยุกต์ใช้วิทยาศาสตร์ขั้นพื้นฐานและวิศวกรรมเพื่อการศึกษาทางกายภาพเคมีและลักษณะทางชีวเคมีของอาหารและหลักการของการแปรรูปอาหาร  " **วิทยาศาสตร์การอาหาร** มีสาขาย่อยดังนี้ 
* ความปลอดภัยของอาหาร (Food safety)
* วิศวกรรมอาหาร (Food engineering)
* การพัฒนาผลิตภัณฑ์อาหาร (Product development)
* โภชนาการ (Nutrition)
* การวิเคราะห์ทางประสาทสัมผัส (Sensory analysis)
* เคมีอาหาร (Food chemistry)

นักวิทยาศาสตร์การอาหารมีหน้าที่ดังนี้
#พัฒนาผลิตภัณฑ์อาหารใหม่
#ออกแบบกระบวนการผลิต ผลิตภัณฑ์อาหารใหม่
#เลือกบรรจุภัณฑ์
#ศึกษาอายุการเก็บรักษา (shelf-life) ของอาหาร
#ประเมินผลความนิยมของผู้บริโภค  
#ตรวจสอบทางเคมีและจุลชีววิทยา 

**วิทยาศาสตร์การอาหาร**มีเนื้อหาหลักๆดังนี้
## คุณสมบัติของอาหาร
*ความเป็นกรด (Acidity-pH)
*ปริมาณน้ำในอาหาร (Water activity)
*อายุการเก็บรักษา (Shelfการ

### เบราว์นิ่ง
เบราว์นิ่งคือการเปลี่ยนสีอาหารให้เข้มขึ้นโดยการผลิตสารสีน้ำตาลเมลานิน (melanin) มี 2 วิธีคือ
*เบราว์นิ่งโดยไม่ใช้เอ็นไซม์ (Non-enzymatic browning)
#การทำคาราเมล (caramelization)
#ปฏิกิริยาเมล์ลาร์ด (Maillard reaction)
#แอสคอร์บิกแอซิด ออกซิเดชั่น (ascorbic-acid oxidation)
*เบราว์นิ่งโดยใช้เอ็นไซม์ (Enzymatic browning) ตัวอย่าง เอ็นไซม์ ที่ใช้เช่น พอลิฟีนิล ออกซิเดส (polyphenyl oxidase)

### การหมัก
การหมักเป็นที่นิยมกันอย่างแพร่หลายเพื่อใช้ถนอมอาหารและปรับปรุงรสชาติ โดยเฉพาะการหมักทำให้
เกิดรสอูมามิ (umami) ที่มีเฉพาะในกระบวนการหมัก อาหารหมักที่นิยมกันมากได้แก่
#เนยแข็ง
#โยเกิร์ต 
#ขนมปัง
#เบียร์ 
#ไวน์
#น้ำส้มสายชู 
#ของดอง 
#ซีอิ้ว 
#กิมจิ

### [[พาสเจอร์ไรซ์|การพาสเจอไรซ์]]
การพาสเจอไรซ์ คือกระบวนการทำลายเชื้อโรคทั้งหมดในผลิตภัณฑ์อาหาร แต่ไม่ได้ทำลายจุลินทรีย์ที่ทำให้อาหารเสื่อมคุณภาพ อาหารที่ผ่านการพาสเจอไรซ์จึงต้องแช่เย็น เพื่อชลอการเจริญเติบโตของจุลินทรีย์ที่ทำลายคุณภาพอาหาร
พ.ศ. 2467

**พุทธศักราช 2467** (นับแบบใหม่) ตรงกับปีคริสต์ศักราช 1924 เป็นปีอธิกสุรทินที่วันแรกเป็นวันอังคาร ตามปฏิทินเกรกอเรียน

* ปีชวด ฉศก จุลศักราช 1286 (วันที่ 15 เมษายน เป็นวันเถลิงศก)

## ผู้นำ
* **พระมหากษัตริย์:** พระบาทสมเด็จพระมงกุฎเกล้าเจ้าอยู่หัว (พ.ศ. 2453 – พ.ศ. 2468)
** **เจ้าประเทศราช:**
***เจ้าผู้ครองนครเชียงใหม่: เจ้าแก้วนวรัฐ (พ.ศ. 2452 - พ.ศ. 2482)
*** เจ้าผู้ครองนครลำพูน: เจ้าจักรคำขจรศักดิ์ (พ.ศ. 2454 - พ.ศ. 2486)
*** เจ้าผู้ครองนครลำปาง: เจ้าราชบุตร (แก้วเมืองพวน ณ ลำปาง) (พ.ศ. 2465 - พ.ศ. 2468)
*** เจ้าผู้ครองนครน่าน: เจ้ามหาพรหมสุรธาดา (พ.ศ. 2462 - พ.ศ. 2474)

## เหตุการณ์
* 5 กุมภาพันธ์ – บีบีซีเริ่มถ่ายทอดสัญญาณเวลากรีนิชเป็นรายชั่วโมงจากหอดูดาวหลวงกรีนิช
* 23 สิงหาคม – โลกกับดาวอังคารเข้าใกล้กันมากที่สุดนับจากคริสต์ศตวรรษที่ 10
* 2 พฤศจิกายน – ทีมฟุตบอลทีมชาติอุรุกวัยชนะเลิศการแข่งขันฟุตบอลชิงแชมป์แห่งชาติอเมริกาใต้ ครั้งที่ 8 ณ สนามกีฬาปาร์เกเซนตรัล กรุงมอนเตวิเดโอ ประเทศอุรุกวัย

## วันเกิด
* 6 มกราคม - คิม แดจุง ประธานาธิบดีคนที่ 15 แห่งสาธารณรัฐเกาหลี (ถึงแก่อสัญกรรม 18 สิงหาคม พ.ศ. 2552)
* 22 มกราคม - สมจิตต์ ทรัพย์สำรวย นักแสดงหญิงชาวไทย (ถึงแก่กรรม 7 กรกฎาคม พ.ศ. 2523)
*13 กุมภาพันธ์ - สุปาณี พุกสมบุญ นักร้องหญิงชาวไทย (ถึงแก่กรรม 13 สิงหาคม พ.ศ. 2563)
* 3 มีนาคม - โทมิอิ มูรายามะ นักการเมืองญี่ปุ่น
* 5 มีนาคม - สมศักดิ์ เทพานนท์ (ถึงแก่กรรม 26 กรกฎาคม พ.ศ. 2537)
* 3 เมษายน - มาร์ลอน แบรนโด นักแสดงชาวอเมริกัน (ถึงแก่กรรม 1 กรกฎาคม พ.ศ. 2547)
* 24 มีนาคม - กิมย้ง นักเขียนนิยายจีนกำลังภายใน (ถึงแก่กรรม 30 ตุลาคม พ.ศ. 2561)
* 17 พฤษภาคม - หม่อมราชวงศ์ประสารสุวรรณ สุวรรณรัฐ (ถึงแก่กรรม 26 เมษายน พ.ศ. 2560)
* 23 พฤษภาคม - พระราชวัชรสิริมงคล (สี สิริญาโณ) พระสงฆ์ชาวไทย พระราชาคณะชั้นราชชาวไทย ประธานสงฆ์วัดป่าศรีมงคล (วัดป่าบ้านเปือย) (มรณภาพ 24 ธันวาคม พ.ศ. 2568) 
* 12 มิถุนายน - จอร์จ เฮอร์เบิร์ต วอล์กเกอร์ บุช ประธานาธิบดีคนที่ 41 แห่งสหรัฐอเมริกา (ถึงแก่อนิจกรรม 30 พฤศจิกายน พ.ศ. 2561)
* 3 กรกฎาคม - เซลลัปปัน รามนาทัน ประธานาธิบดีคนที่ 6 แห่งสาธารณรัฐสิงคโปร์ (ถึงแก่อนิจกรรม 22 สิงหาคม พ.ศ. 2559)
* 15 กรกฎาคม - มาริอันน์ เคาน์เตสแห่งวิสบอรย์ สมาชิกแห่ง ราชวงศ์เบอร์นาดอตต์ แห่ง ราชอาณาจักรสวีเดน  
* 19 กรกฎาคม - แพต ฮินเกิล นักแสดงชาวอเมริกัน (ถึงแก่กรรม พ.ศ. 2552)
* 1 สิงหาคม - สมเด็จพระราชาธิบดีอับดุลลอห์ บิน อับดัลอะซิซ อาล สะอูด แห่งราชอาณาจักรซาอุดิอาระเบีย (สวรรคต 23 มกราคม พ.ศ. 2558)
* 12 พฤศจิกายน - ชวลี ช่วงวิทย์ นักร้องชาวไทย (ถึงแก่กรรม 11 เมษายน พ.ศ. 2534)
* 14 ธันวาคม - หม่อมดุษฎี บริพัตร ณ อยุธยา (ถึงแก่กรรม 5 กันยายน พ.ศ. 2558)

## วันถึงแก่กรรม
* 21 มกราคม - วลาดีมีร์ เลนิน
* 5 มีนาคม - พระยาประสานดุริยศัพท์ นักดนตรีไทย (เกิด พ.ศ. 2403)
* 3 สิงหาคม - โจเซฟ คอนราด นักเขียนที่เกิดในโปแลนด์ (เกิด พ.ศ. 2400)
* 4 กันยายน - หม่อมเจ้าพร้อมเพราพรรณ วุฒิชัย (ประสูติ 9 ธันวาคม พ.ศ. 2431)
* 29 ตุลาคม - ฟรานเซส ฮอดจ์สัน เบอร์เนทท์ นักเขียนชาวอังกฤษ (เกิด พ.ศ. 2392)
* 29 พฤศจิกายน - จิอาโคโม ปุชชินี คีตกวีชาวอิตาลี (เกิด 22 ธันวาคม พ.ศ. 2401)

## รางวัล
### [[รางวัลโนเบล]]
* สาขาเคมี – *ไม่มีการมอบรางวัล*
* สาขาวรรณกรรม – วลาดีสลาว์ สตานิสลาว์ เรย์มอนต์
* สาขาสันติภาพ – *ไม่มีการมอบรางวัล*
* สาขาฟิสิกส์ – คาร์ล มานเน ยอร์จ ซีกบาห์น
* สาขาสรีรวิทยาหรือการแพทย์ – วิลเลม ไอน์โธเฟน
พระราชวังโบราณ

**พระราชวังโบราณ** สามารถหมายถึง
* พระราชวังโบราณ อยุธยา ประเทศไทย
* พระราชวังต้องห้าม ประเทศจีน
วันแม่แห่งชาติ (ประเทศไทย)

**วันแม่แห่งชาติ** ในประเทศไทย ปัจจุบันตรงกับวันที่ 12 สิงหาคม ของทุกปี ซึ่งตรงกับวันคล้ายวันพระราชสมภพของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง โดยเริ่มใช้วันดังกล่าวเป็นวันแม่แห่งชาติเมื่อ พ.ศ. 2519 ก่อนหน้านั้นเคยใช้วันที่ 10 มีนาคม 15 เมษายน และ 4 ตุลาคม

สัญลักษณ์ที่ใช้ในวันแม่คือ ดอกมะลิซึ่งมีสีขาว ส่งกลิ่นหอมได้ไกลและได้นาน อีกทั้งยังออกดอกได้ตลอดทั้งปี

## ประวัติ
thumb|left|150px|ตราสัญลักษณ์เพื่อประชาสัมพันธ์วันแม่แห่งชาติเมื่อปี 1954 แสดงวันแม่แห่งชาติเป็นวันที่ 15 เมษายน

งานวันแม่แห่งชาติจัดขึ้นครั้งแรกเมื่อวันที่ 10 มีนาคม พ.ศ. 2486 ณ สวนอัมพร โดยกระทรวงสาธารณสุข แต่ช่วงนั้นเกิดสงครามโลกครั้งที่สอง งานวันแม่ในปีต่อมาจึงต้องงดไป เมื่อวิกฤติสงครามสงบลง หลายหน่วยงานได้พยายามให้มีวันแม่ขึ้นมาอีก แต่ก็ไม่ประสบผลสำเร็จเท่าที่ควร และมีการเปลี่ยนกำหนดวันแม่ไปหลายครั้ง ต่อมาวันแม่ที่รัฐบาลรับรอง คือวันที่ 15 เมษายน โดยเริ่มจัดตั้งแต่ พ.ศ. 2493 แต่ก็ต้องหยุดลงอีกในหลายปีต่อมา เนื่องจากกระทรวงวัฒนธรรมถูกยุบไป ส่งผลให้สภาวัฒนธรรมแห่งชาติซึ่งรับหน้าที่จัดงานวันแม่ขาดผู้สนับสนุน 

ต่อมาสมาคมครูคาทอลิกแห่งประเทศไทย ได้จัดงานวันแม่ขึ้นอีกครั้ง ในวันที่ 4 ตุลาคม พ.ศ. 2515 แต่จัดได้เพียงปีเดียวเท่านั้น จนกระทั่งใน พ.ศ. 2519 สภาสังคมสงเคราะห์แห่งประเทศไทย ในพระบรมราชูปถัมภ์ จึงได้กำหนดวันแม่ขึ้นใหม่ให้เป็นวันที่แน่นอน โดยถือเอาวันคล้ายวันพระราชสมภพของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง คือวันที่ 12 สิงหาคม เป็นวันแม่แห่งชาติ และกำหนดให้ดอกไม้สัญลักษณ์ของวันแม่ คือ ดอกมะลิ นับตั้งแต่นั้นเป็นต้นมา

## ดูเพิ่ม
* การสวรรคตของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
* สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
* วันสตรีไทย

## อ้างอิง

แม่แห่งชาติ
แม่แห่งชาติ
แม่แห่งชาติ
หมวดหมู่:วันเกิด
แม่แห่งชาติ
หมวดหมู่:การพรรณนาทางวัฒนธรรมของสมเด็จพระบรมราชชนนีพันปีหลวง
คอนสวรรค์ (พืช)

**คอนสวรรค์** (ชื่อวิทยาศาสตร์: *Ipomoea quamoclit* L.) หรือชื่อพื้นเมืองอื่นคือ สนก้างปลา ดาวนายร้อย มี 3 สีคือแดง ชมพู ขาว เป็นพืชพื้นเมืองในแถบลาตินอเมริกา ทางใต้ของอินเดียเรียกว่า *มายิล มานิกกัม* () เป็นไม้เลื้อย

## ลักษณะทั่วไป
เป็นไม้เลื้อยล้มลุก ลักษณะเป็นเถาเลื้อยพันกัน เมื่อออกดอกแล้วเถาจะเหี่ยวเฉาตาย มีอายุการปลูกแค่ 1 ปีต่อการปลูกในแต่ละครั้ง ใบมีลักษณะเป็นรูปไข่ ขอบใบมีลักษณะแยกเป็นแฉก ดอกมักออกดอกเป็นช่อ โดยช่อนึงมีดอกประมาณ 4-6 ดอก โดยมักชอบออกดอกตามง่ามใบ ลักษณะของดอกเมื่อบานแล้วมีรูปร่างคล้ายรูปดาว ส่วนเกสรมีสีขาว เป็นไม้เลื้อยที่ชอบแสงแดดจัด นิยมปลูกไว้ตามรั้วบ้านหรือตามซุ้มต่างๆ  สามารถปลูกได้ในดินทุกชนิด แต่จะเจริญงอกงามได้ดีในดินร่วน ควรรดน้ำวันละ 2 ครั้ง คือ เช้า-เย็น

## การปลูกและใช้ประโยชน์
นิยมปลูกเป็นไม้ประดับในเขตร้อน ถ้าปลูกนอกเขตร้อนจะเจริญได้เฉพาะในฤดูร้อนและตายในฤดูหนาว เป็นพืชที่ดึงดูดนกฮัมมิงเบิร์ดได้ดี กลายเป็นพืชรุกรานได้ *[[Ipomoea × multifida]]* เป็นลูกผสมระหว่าง *I. quamoclit* และ(*I. hederifolia*) ลูกผสมที่เป็น allotetraploid คือ *[[Ipomoea sloteri]]*

## อ้างอิง

* Germplasm Resources Information Network: ''Ipomoea quamoclit'' 

หมวดหมู่:วงศ์ผักบุ้ง
หมวดหมู่:ไม้ดอกไม้ประดับ
หมวดหมู่:ไม้เลื้อย
รหัสประเทศ

**รหัสประเทศ** คือตัวอักษรหรือตัวเลขของรหัสภูมิศาสตร์ แสดงถึงประเทศหรือเขตการปกครองอิสระ ใช้ในการจัดเก็บข้อมูลหรือการสื่อสาร รหัสประเทศได้มีการพัฒนาขึ้นในหลายมาตรฐาน โดยรหัส ISO 3166-1 เป็นรหัสที่มีการนิยมใช้มากที่สุด

## ตัวอย่างรหัสประเทศแบบต่างๆ
* ISO 3166-1
* รหัสประเทศแบบโอลิมปิก (IOC, International Olympic Committee) รหัส 3 หลักที่ใช้ในการแข่งขันกีฬา
* รหัสประเทศแบบฟีฟ่า (FIFA) รหัสประเทศ 3 หลัก สำหรับประเทศที่ใช้ในการแข่งฟุตบอลที่อยู่ภายใต้ฟีฟ่า
* รหัสประเทศแบบนาโต (NATO) รหัสประเทศ 2 หลัก ตามการจัดของนาโต โดยรหัสบางส่วนในปี พ.ศ. 2546 (ค.ศ. 2003) ได้มีการนำรหัสแบบ ISO 3166 มาใช้
* รหัสประเทศสำหรับป้ายทะเบียนรถยนต์ ใช้ในช่วงปี พ.ศ. 2492 - พ.ศ. 2511 จัดทำโดย United Nations Road Traffic Conventions http://www.unece.org/trans/conventn/Distsigns_Sept2003.pdf
* รหัสประเทศแบบเอฟไอพีเอส (FIPS, Federal Information Processing Standard) รหัสประเทศ 2 หลัก ใช้ในรัฐบาลสหรัฐอเมริกาและใช้ในระบบของ CIA World Factbook)

## อ้างอิง

## แหล่งข้อมูลอื่น
* รหัสเบอร์โทรศัพท์ของแต่ละประเทศ
* รหัสเบอร์โทรศัพท์ของแต่ละประเทศแสดงในรูปของธงชาติ
ริชาร์ด ฮาร์ดิง เดวิส

**ริชาร์ด ฮาร์ดิง เดวิส** ( 18 เมษายน ค.ศ. 1864 - 11 เมษายน ค.ศ. 1916) เป็นนักเขียนและนักหนังสือพิมพ์ที่เกิดในฟิดาเลเฟีย  ซึ่งทั้งบิดาและมารดาล้วนเป็นนักเขียนมีชื่อในสมัยนั้น  หลังจากเรียนจบจากมหาวิทยาลัยจอห์น ฮอปกินส์ ได้ไม่นานก็เข้าทำงานเป็นนักข่าวและประสบความสำเร็จสูงมากในยุคหนังสือพิมพ์ใส่ไข่ของเฮิร์ตส์  เมื่ออายุได้เพียง 26 เขาก็ได้รับตำแหน่งบรรณาธิการบริหารของ Harper’s Weekly เดวิสเป็นนักข่าวประเภทชีพจรลงเท้า เขาเดินทางมาอย่างโชกโชนทั้งในอเมริกากลางและแคริบเบียน และได้ทำข่าวสงครามทุกครั้งในสมัยนั้น  รายงานด่วนที่มีสีสัน ทว่ามักจะเป็นข่าวใส่ไข่ของเดวิสเป็นที่ชื่นชอบของคนอ่านและทำให้เขาเป็นนักข่าวค่าตัวแพงติดเพดาน ตอนที่ไปเบลเยียมเมื่อปี ค.ศ. 1914 เขาเกือบจะถูกเยอรมันยิงตายมาแล้วครั้งหนึ่ง เพราะถูกกล่าวหาว่าเป็นสายลับ เดวิสเขียนหนังสือท่องเที่ยวไว้หลายเล่ม และเรื่องสั้นอีกจำนวนหนึ่ง บทละครยี่สิบกว่าเรื่อง และนวนิยายรักหกเรื่อง  เรื่องที่มีชื่อเสียงยาวนานที่สุดคือ The Bar Sinister (ค.ศ. 1903) ซึ่งเป็นนวนิยายขนาดสั้นที่ใช้สุนัขเป็นตัวเล่าเรื่อง

### คำคม

## ผลงานบางส่วน

* *The West From A Car Window* (ค.ศ. 1892)
* *Exiles and other stories* (ค.ศ. 1894)
* *Three Gringos in Venezuela* (ค.ศ. 1896)
* *Cuba in War Time* (ค.ศ. 1897)
* *The Cuban & Porto Rican campaigns* (ค.ศ. 1899)
* *Cinderella, and other stories* (ค.ศ. 1899)
* *Gallegher, and other stories* (ค.ศ. 1899)
* *The Lion and the Unicorn* (ค.ศ. 1899)
* *Ranson's folly* (ค.ศ. 1902)
* *The bar sinister* (ค.ศ. 1903)
* *Real Soldiers of Fortune* (ค.ศ. 1906) - an early biography of วินสตัน เชอร์ชิลล์ (1874-1965) , Frederick Russell Burnham, (1861-1947) , et.al.
* *The Congo and coasts of Africa* (ค.ศ. 1907)
* *Notes of a War Correspondent* (ค.ศ. 1910)
* *Peace manoeuvres บทละครจบในหนึ่งองก์ (ค.ศ. 1914)

== แหล่งข้อมูลอื่น ==
* [http://www.gutenberg.net/etext/405 ผลงานที่ Project Gutenberg]  from (ภาษาอังกฤษ)
* [http://www.gutenberg.net/etext/3029 Real Soldiers of Fortune  Project Gutenberg] 
* [http://academic2.american.edu/~wjc/wjc3/notlikely.html "Not likely sent: The Remington-Hearst 'telegrams'"]. (ภาษาอังกฤษ)


=== ผลงานที่แปลเป็นภาษาไทย ===
* [http://www.wanakam.com/literature.asp?LiteratureID=50 นักข่าวราชา (The reporter who made himself king)] *ข่าวสร้างคน หรือว่าคนสร้างข่าว เรื่องสนุกๆ ล้อเลียนวงการข่าว"ใส่ไข่"'' 

----

บทความนี้ นำข้อความบางส่วนหรือทั้งหมด มาจากเว็บไซต์ วรรณกรรมดอตคอม  และภาพประกอบจาก โปรเจกต์ Gutenberg  ซึ่งเจ้าของเว็บไซต์ดังกล่าว อนุญาตให้เผยแพร่ต่อได้ โดยไม่สงวนลิขสิทธิ์

หมวดหมู่:บุคคลที่เกิดในปี พ.ศ. 2407
อาร์ เอช เดวิส
อาร์ เอช เดวิส
หมวดหมู่:บุคคลจากฟิลาเดลเฟีย
หมวดหมู่:นักข่าวชายชาวอเมริกัน
ยาชิกะ

**ยาชิกะ** ()  บริษัทผู้ผลิตกล้องถ่ายภาพของประเทศญี่ปุ่น Yashikaถูกใช้เป็นชื่อกล้องถ่ายภาพของบริษัทฯ เริ่มต้นการผลิตปี พ.ศ. 2492 (ค.ศ. 1949) และได้รวมเข้ากับบริษัทเคียวเซราในปี พ.ศ. 2526(ค.ศ. 1983) ในปี 1974 ได้ร่วมมือกับบริษัทเลนส์ของเยอรมัน คาร์ล ไซซ์ 
thumb|250px|Yashica MF-2 super

## ประวัติ

## บอดี้ (35 mm.SLR Bodies)

* FR Series
* FX Series
* 107MP,108MP,109MP
* Dental Eye

## เลนส์ (Lenses)
* Wide-Angle
* Normal
* Moderate telephoto
* Telephoto
* Macro
* Zoom

หมวดหมู่:กล้องถ่ายภาพ
หมวดหมู่:บริษัทของญี่ปุ่น
หมวดหมู่:บริษัทที่ก่อตั้งในปี พ.ศ. 2492
หมวดหมู่:ตราสินค้ากล้องถ่ายภาพของญี่ปุ่น
อัคคีทวาร

**อัคคีทวาร** หรือ **ตรีชะวา** ( Moon var. wallichii Clarke)ในวงศ์ [Lamiaceae เป็นไม้พุ่มมีถิ่นกำเนิดจากแอฟริกาใต้  ลำต้นตั้งตรง ใบเดี่ยว ปลายมีติ่งหนาม ออกตรงข้ามรูปรี ปลายใบและโคนเรียวแหลม เห็นเค้าโครงเส้นใบชัดเจน ก้านใบมีขนสีน้ำตาล ดอกสีขาวหรือม่วงอ่อน ออกเป็นช่อตามปลายกิ่ง แต่ละดอกมีใบประดับรูปหัวใจ สีขาวลายเขียว 3 ใบ กลีบดอกเป็นหลอดเล็กปลายแยกเป็น 2 ส่วน ผล กลมเล็ก สีดำเป็นมัน เมื่อแก่แตกได้ มีเมล็ดสีดำ 2-3 เมล็ดขยายพันธุ์ ตอนกิ่ง ปักชำกิ่ง ชอบดินร่วน น้ำและแสงแดดปานกลาง ปลูกเป็นไม้ประดับ

ชาวกะเหรี่ยงนำยอดอ่อนลวกกินกับน้ำพริก ใช้ใบบดเป็นผงเผาไฟ ใช้ควันรมหัวริดสีดวงทวาร ใบและกิ่งตำพอกแก้กลากเกลื้อน ผลทั้งดิบและสุกเคี้ยวแล้วค่อยๆกลืนน้ำแก้ไอ  ใบนำมาตำสมานแผลสด  โรคเรื้อน  ขับปัสสาวะ 

## อ้างอิง

หมวดหมู่:ไม้ดอกไม้ประดับ
หมวดหมู่:วงศ์กะเพรา
หมวดหมู่:พืชที่รับประทานได้
หมวดหมู่:สมุนไพร
ฆ้อง

thumb|right|250px|เครื่องดนตรีลักษณะฆ้องในฟิลิปปินส์

**ฆ้อง** เป็นเครื่องดนตรีประเภทเพอร์คัชชันทำด้วยโลหะที่มีหลายรูปแบบ คำว่าฆ้องนั้นมีที่ว่าจากภาษาชวา ปรากฏการใช้ฆ้องในหลายชาติในทวีปเอเชีย เช่น จีน อินโดนีเซีย ไทย มาเลเซีย เป็นต้น ปัจจุบันฆ้องเข้าไปมีส่วนในดนตรีตะวันตกด้วยเช่นกัน

## ฆ้องในดนตรีไทย
ฆ้อง เป็นเครื่องดนตรีไทยประเภทเครื่องตี มีหลายขนาดและประเภท บางชนิดเป็นเพียงเครื่องตีให้สัญญาณ เช่น **ฆ้องกระแต** ใช้ตีบอกสัญญาณเข้าเวรยาม, **ฆ้องชัย** ใช้ตีบอกสัญญาณในกองทัพสมัยโบราณ เป็นต้น บางท้องถิ่นเรียกว่า **โหม่ง**

### รายชื่อฆ้องในดนตรีไทย
* ฆ้องวงใหญ่ ใช้ในวงปี่พาทย์ วงมโหรี
* ฆ้องวงเล็ก ใช้ในวงปี่พาทย์ วงมโหรี
* ฆ้องมอญ ใช้ในวงปี่พาทย์มอญ
* ฆ้องราว ในอดีตใช้บรรเลงประกอบการเล่น"ระเบ็ง"ซึ่งเป็นมหรสพโบราณประแภทหนึ่ง
* ฆ้องคู่ ใช้ในวงปี่พาทย์ชาตรี
* ฆ้องเหม่ง ใช้ในวงบัวลอย
* ฆ้องโหม่ง

## ฆ้องที่ใช้ในพิธีกรรมทางศาสนา

ปัจจุบัน ฆ้องถูกนำไปใช้ร่วมกับพิธีกรรมต่างๆ  โดยนิยมซื้อไปถวายวัด  เพราะเชื่อกันว่าจะ ทำให้มีชื่อเสียงโด่งดัง
ปัจจุบัน แหล่งผลิต ฆ้องของประเทศไทย อยู่ที่บ้านทรายมูล ตำบลทรายมูล อำเภอพิบูลมังสาหาร จังหวัดอุบลราชธานี มีมากมายหลายขนาด จัดเป็นสินค้าโอทอป ของตำบล โดย ฆ้อง จะมีโฉลก แบ่ง ตามความเชื่อของชาวอิสาน ดังนี้

* สิทธิชัยมังคลโชค
* ตีอวดโลกป่าวเดียวดาย
* เสียงดังไกลบ่มั่ว
* เสียงดังทั่วเท่าแผ่นธรณี
* แสน มเหสีมานั่งเฝ้า
* เป็นเจ้าแผ่นทองเหลือง
* แห่ขุนเมืองขึ้นนั่งแท่น
* แสนขุนแหล่นมาเต้า
* ตีโอนอ้าวเสพขอนผี
* นางธรณีตกใจกลัวสะท้าน
* ตีออกบ้านผามเอาชัย

โฉลกนิยมใช้มือคืบ กำปั้น ทางภาคอีสานใช้กำปั้นเรียงตามโฉลก 11 โฉลก

## ฆ้องในวงออร์เคสตรา
ในวงออร์เคสตรา ฆ้อง หรือบางครั้งเรียกว่า**แทมแทม** (tam-tam มีที่มาจากภาษาจีน) มีลักษณะเป็นฆ้องแบบแบน ไม่มีระดับเสียง มีได้หลายขนาด ฆ้องสามารถให้ได้ทั้งเสียงนุ่มลึกลับ และเสียงที่ดังกร้าว ขึ้นอยู่กับวิธีการตี ตำแหน่งการตีที่ดีที่สุดอยู่ที่บริเวณโดยห่างจากจุดศูนย์กลางเล็กน้อย ไม้สำหรับตีฆ้องเป็นไม้หัวนุ่ม

## อ้างอิง

* แนะนำเครื่องดนตรีไทย  จากเว็บดนตรีไทย.คอม
* Profile of the Gong  
* ArtsAlive.ca 
* Chicago Symphony Orchestra  
* ฆ้อง.net  ข้อมูลเกี่ยวกับ ฆ้อง ในประเทศไทย

หมวดหมู่:เครื่องเพอร์คัชชัน
หมวดหมู่:เครื่องดนตรีไทย
หมวดหมู่:เครื่องดนตรีออร์เคสตรา
หมวดหมู่:เครื่องดนตรีประเภทกระทบ
วิทยาลัยราชสุดา มหาวิทยาลัยมหิดล

**สถาบันราชสุดา** (เดิมคือ วิทยาลัยราชสุดา) เป็นหน่วยงานในสังกัดคณะแพทยศาสตร์โรงพยาบาลรามาธิบดี มหาวิทยาลัยมหิดล ก่อตั้งขึ้นจากพระวิสัยทัศน์และพระมหากรุณาธิคุณของ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ที่ทรงเล็งเห็นความสำคัญในการพัฒนาคุณภาพชีวิตและขยายโอกาสทางการศึกษาระดับอุดมศึกษาให้แก่คนพิการในประเทศไทย

## ประวัติ
300px|thumb|left|วิทยาลัยราชสุดา มหาวิทยาลัยมหิดล
ในปี พ.ศ. 2534 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พระราชทานแนวพระราชดำริแก่มหาวิทยาลัยมหิดลเกี่ยวกับการจัดตั้งสถาบันการศึกษาระดับอุดมศึกษาในการพัฒนาศักยภาพความพร้อมทางการศึกษาโอกาสในด้านการประกอบอาชีพตลอดจนคุณภาพชีวิตของคนพิการ

28 พฤษภาคม พ.ศ. 2534 ทรงพระกรุณาโปรดเกล้าฯ จัดตั้งมูลนิธิราชสุดาขึ้น โดยได้พระราชทานพระราชานุญาตให้ใช้สร้อยพระนามาภิไธย **"ราชสุดา"** เป็นมงคลนามพระราชทาน ซึ่งตรงกับวันวิสาขบูชา  อันเป็นมงคลนามสำหรับชื่อวิทยาลัยและมูลนิธิวิทยาลัยราชสุดา จึงถือเอาวันอังคารที่ 28 พฤษภาคม พ.ศ. 2534 เป็นฤกษ์กำเนิดของวิทยาลัย

ต่อมาวันที่ 19 สิงหาคม พ.ศ. 2535 สภามหาวิทยาลัยมหิดลได้ให้ความเห็นชอบในการจัดตั้งวิทยาลัยราชสุดา และในวันที่ 19 มกราคม พ.ศ. 2536 คณะรัฐมนตรีมีมติอนุมัติให้จัดตั้ง **วิทยาลัยราชสุดา** 

วันที่ 25 มีนาคม พ.ศ. 2536 มีประกาศพระราชกฤษฎีกาจัดตั้ง **วิทยาลัยราชสุดา มหาวิทยาลัยมหิดล**

1 มิถุนายน พ.ศ. 2566 มีประกาศมหาวิทยาลัยมหิดล **ให้ยุบวิทยาลัยราชสุดา** และจัดตั้ง "สถาบันราชสุดา" (Ratchasuda Institute) สังกัดคณะแพทยศาสตร์โรงพยาบาลรามาธิบดี โดยมีฐานะเทียบเท่าภาควิชา

## ทำเนียบผู้บริหาร

## หลักสูตร
### ระดับปริญญาตรี
* หลักสูตรศิลปศาสตรบัณฑิต สาขาวิชาหูหนวกศึกษา
* หลักสูตรศึกษาศาสตรบัณฑิต สาขาวิชาหูหนวกศึกษาและการศึกษาของคนหูหนวก
* หลักสูตรศึกษาศาสตรบัณฑิต สาขาวิชาการศึกษาของคนหูหนวก

### ระดับปริญญาโท
* หลักสูตรศิลปศาสตรมหาบัณฑิต สาขาวิชาการพัฒนาคุณภาพชีวิตคนพิการ
* หลักสูตรศึกษาศาสตรมหาบัณฑิต สาขาวิชาการศึกษาสำหรับบุคคลที่มีความต้องการพิเศษ (หลักสูตรภาคพิเศษ)

### ระดับปริญญาเอก
* หลักสูตรปรัชญาดุษฎีบัณฑิต สาขาวิชาการพัฒนาคุณภาพชีวิตคนพิการ (หลักสูตรภาคพิเศษ)

## ที่ตั้ง
สถาบันราชสุดา ตั้งอยู่ในเขตที่ดินมหาวิทยาลัยมหิดล ศาลายามีเนื้อที่ประมาณ 30 ไร่ บนถนนปิ่นเกล้า-นครชัยศรี ตำบลศาลายา อำเภอพุทธมณฑล จังหวัดนครปฐม ปัจจุบัน สถาบันราชสุดาได้เปิดดำเนินการ ปฏิบัติงาน และจัดการเรียนการสอน 5 หลัง เปิดดำเนินการใช้แล้ว 4 หลัง ในอาคารอำนวยการและอาคารหอพัก 3 หลัง

## อ้างอิง

## แหล่งข้อมูลอื่น
* เว็บไซต์วิทยาลัยราชสุดา
* 

ราชสุดา
ราชสุดา
หมวดหมู่:สถานที่เพื่อคนพิการ
คนครัว

thumb|right|ภาพพ่อครัวจัดเตรียมอาหาร
**พ่อครัว** หรือ **แม่ครัว** คือผู้ที่ทำหน้าที่รับผิดชอบในการทำอาหารในร้านอาหาร หรือโรงแรม ในร้านของตัวเองหรือได้รับการจ้างงานจากเจ้าของกิจการนั้น พ่อครัวหรือแม่ครัวอาจจะฝึกฝนตัวเองโดยมีบุคคลในครอบครัวเป็นพ่อครัวหรือแม่ครัวมาก่อน ในขณะเดียวกันก็มีโรงเรียนสอนทำอาหารตั้งขึ้นในปัจจุบัน โดยผู้ที่จบการศึกษาจากโรงเรียนทำอาหารมักจะได้รับการว่าจ้างจากร้านอาหารหรือภัตตาคารใหญ่ หรือโรงแรม

พ่อครัว หรือแม่ครัวในภาษาอังกฤษเรียกทับศัพท์ว่า กุ๊ก (cook) เป็นผู้รับผิดชอบในการเตรียมอาหารและทำอาหาร สำหรับ "หัวหน้าพ่อครัว" หรือ "เชฟ" (chef) จะทำหน้าที่รวมไปถึงคิดสูตรทำอาหารและการคิดรายการอาหาร รวมทั้งการจัดการในครัวคำว่า "เชฟ" มาจากคำในภาษาฝรั่งเศสว่า "chef de cuisine" ซึ่งหมายถึงหัวหน้าในการทำอาหาร.

## ดูเพิ่ม
* หัวหน้าคนครัว


หมวดหมู่:อาชีพ
หมวดหมู่:การครัว
แบบจำลอง

**แบบจำลอง** หรือ **โมเดล** (**มอเดิล** หรือ **โมเดิล** และมีการเรียกว่า **ตุ๊กตา**) อาจหมายถึง

* แบบจำลองความคิด - การสร้างวัตถุเสมือนจากสิ่งอื่นที่เป็นรูปธรรม หรือนามธรรม
** แบบจำลองทางวิทยาศาสตร์ - การสร้างของสิ่งหนึ่งเพื่อแทนวัตถุ กระบวนการ ความสัมพันธ์ หรือ สถานการณ์ต่าง ๆ
** แบบจำลองทางคณิตศาสตร์ - รูปแบบการจำลองทฤษฎีทางคณิตศาสตร์ออกมาแสดงผล
** แบบจำลองทางคอมพิวเตอร์ - คอมพิวเตอร์โปรแกรมที่ทำงานโดยการทดสอบสมมติฐานต่าง ๆ
** แบบจำลองทางเศรษฐศาสตร์ 
** แบบจำลองทางสถิติ
* แบบจำลองมาตรฐาน - เป็นทฤษฎีสำหรับอธิบายแรงพื้นฐานสามชนิดในธรรมชาติตามหลักฟิสิกส์
* การจำลอง หรือ ซีมิวเลชัน (simulation)
* หุ่นจำลอง หรือโมเดลฟิกเยอร์ - วัตถุจำลองที่สร้างขึ้นมาในขนาดเดิมหรือย่อส่วนจากต้นแบบเดิม เช่น รถยนต์จำลอง เครื่องบินจำลอง
* แอ็กชันฟิกเกอร์ - หุ่นจำลองตัวละครจากภาพยนตร์ การ์ตูน หรือเกม
* แบบจำลองสามมิติ - เป็นวัตถุจำลองที่ทำในคอมพิวเตอร์โดยโปรแกรมคอมพิวเตอร์กราฟิกส์ต่าง ๆ

; โมเดล
* โมเดล ยังสามารถหมายถึง นางแบบ หรือ นายแบบ
* โมเดล (Model) - ชื่อเมืองในรัฐโคโลราโด
* โมเดล (มันฮวา) - ซีรีส์การ์ตูนเกาหลี เขียนโดย ลี โซยัง

หมวดหมู่:แบบจำลอง
เซ็ตไตโชเน็น

**เซ็ตไตโชเน็น** () เป็นภาพยนตร์การ์ตูนญี่ปุ่นแนวลึกลับ ออกแพร่ภาพในประเทศญี่ปุ่นตั้งแต่วันที่ 21 พฤษภาคม ถึง 20 พฤศจิกายน พ.ศ. 2548 ทางช่อง NHKBS2

## เนื้อเรื่อง
ในหน้าร้อนปีหนึ่ง อะยุมุ ไอซาวะ จากโยโกฮาม่าถูกส่งไปอาศัยอยู่ ณ เมืองเล็กๆ ในชนบทแห่งหนึ่งซึ่งเป็นบ้านเกิดของเขา หลังจากมาถึงได้ไม่นานเด็กท้องถิ่นคนหนึ่งก็บอกให้เขาไปพบและเล่นกับวัคคุง เด็กผู้ชายลึกลับที่รออะยุมุมานานกว่าสิบปี...

## รายละเอียด
### ข้อมูลสัมพันธ์

**เซ็ตไตโชเน็น** มีการแบ่งเนื้อเรื่องออกเป็นสองส่วน อันได้แก่เนื้อเรื่องส่วนของเมืองทานะ (ตอนที่ 1 - ตอนที่ 12) และส่วนของเมืองโยโกฮาม่า (ตอนที่ 13 - ตอนที่ 26) ซึ่งเป็นเนื้อเรื่องสองปีให้หลัง จากเหตุการณ์ต่างๆ ที่เมืองทานะ โดยมีการเปลี่ยนตัวละครดำเนินเรื่องหลักใหม่ทั้งหมด นอกเสียจากตัวเอก อะยุมุ ไอซาวะ 

### เพลง
;เพลงเปิด (Opening Theme)
* **Hikari no Silhouette** (光のシルエット)
** คำร้อง: CooRie
** ทำนอง: rino
** เนื้อเพลง: rino

;เพลงปิด (Ending Theme)
* **Shounen Hamming** (ชื่อภาษาญี่ปุ่น: 少年ハミング)
** คำร้อง: อิโต้ มาสุมิ (Itou Masumi)
** ทำนอง: อิโต้ มาสุมิ (Itou Masumi)
** เนื้อเพลง: อาคิ ฮาตะ (Aki Hata)

## ตัวละครหลัก
* อะยุมุ ไอซาวะ (逢沢 歩)

### ฝั่งเมืองทานะ
* มิคุ มิยามะ (深山美紀)
* มิคิ มิยามะ (深山美玖)
* ริวสุเกะ ซาคาคุระ (阪倉亮介)
* ชิโอเนะ อุมิโนะ (海野潮音)

### ฝั่งเมืองโยโกฮาม่า
* คิสะ ทานิกาวะ (谷川希紗)
* ริเอโกะ ยามาโตะ (大和理絵子)
* มิซากิ มาคาเบะ (真壁正樹)
* ชิเกคิ โคบายากาวะ (小早川成基)

### ทีมงาน
* โทโมมิ โมชิซุคิ - ผู้กำกับ
* ซุนาโฮะ โทเบะ - ออกแบบตัวละคร

## รายชื่อตอน

## แหล่งข้อมูลอื่น
* เว็บไซต์อย่างเป็นทางการ
* เว็บไซต์โดยสถานีโทรทัศน์ NHKBS2
หมวดหมู่:อาจิอาโด
หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวโชเน็ง‎
หมวดหมู่:แอนิแมกซ์
กากบาทเขียว

thumb|กากบาทเขียว สัญลักษณ์หนึ่งของเภสัชกรรม
**กากบาทเขียว** () เป็นสัญลักษณ์หนึ่งของวิชาชีพเภสัชกรรม นิยมมากในประเทศสหราชอาณาจักรและประเทศฝรั่งเศส

หมวดหมู่:สัญลักษณ์ทางเภสัชกรรม
เฟื่องฟ้า

**เฟื่องฟ้า** () เป็นไม้ยืนต้นประเภทพุ่มกึ่งเลื้อย ขนาดตั้งแต่พุ่มเล็กถึงพุ่มใหญ่ มีหนามขึ้นตามลำต้นอยู่ ใบเดี่ยว แตกออก สลับกับกิ่ง หรือเยื้องกัน มีขนขึ้นปกคลุมเล็กน้อย มีสีเขียวหรือใบด่าง รูปร่างรีแหลมยาว 3–6 ซม. กว้าง 2–3 ซม. ใบประดับลักษณะคล้ายรูปหัวใจหรือรูปไข่มี 3–5 ใบ มีหลายสี เช่น ม่วง แดง ชมพู ส้ม ฟ้า เหลืองและอื่น ๆ มีทั้งดอกสมบูรณ์เพศและไม่สมบูรณ์เพศ ออกเป็นช่อ ตามซอก ใบหรือปลายกิ่ง แต่ละช่อมี 3 ดอก เป็นหลอดยาว 1–2 ซม.

ต้องการแสงแดดจัดในสภาพกลางแจ้ง ได้รับแสงแดดตลอดวัน ถ้าได้รับแสงแดดไม่เพียงพอจะทำ  ให้สีของใบไม่เข้มออกดอกน้อย ต้องการอุณหภูมิ ปานกลางหรือร้อนชื้น เมื่อโตขึ้น ต้องการน้ำปานกลาง ถึงค่อนข้างต่ำ ถ้ารดน้ำมากเกินไปจะไม่ออกดอก ขยายพันธุ์ด้วยการปักชำกิ่ง, ตอนกิ่ง, เสียบยอด

เฟื่องฟ้าถูกค้นพบครั้งแรกในประเทศบราซิลโดยนักพฤกษศาสตร์ชาวฝรั่งเศสราว ค.ศ. 1766–1769 และได้ถูกนำไปปลูกยังส่วนต่าง ๆ ของโลก เริ่มจากยุโรป อเมริกาเหนือ และเอเชีย สำหรับในประเทศไทย มีการนำพันธุ์เฟื่องฟ้าเข้ามาจากสิงคโปร์ครั้งแรกราว ค.ศ. 1880 ในสมัยรัชกาลที่ 5 พันธุ์เฟื่องฟ้าในประเทศไทยมีไม่น้อยกว่าต่างประเทศ เนื่องจากเฟื่องฟ้าเจริญเติบโตได้ดีในประเทศไทย และกลายพันธุ์เกิดเป็นพันธุ์ใหม่ขึ้นมากมาย

## ความเป็นพิษ
น้ำเลี้ยงของเฟื้องฟ้าสามารถก่อให้เกิดผื่นแพ้สัมผัสขั้นรุนแรง คล้ายกับพืชชนิด *[[Toxicodendron]]*

## อนุกรมวิธานและวิวัฒนาการชาติพันธุ์
ณ ค.ศ. 2010 *Bougainvillea* โดยทั่วไปจัดอยู่ในเผ่าย่อย *Bougainvilleeae* (มี 3 สกุล) ในเผ่า *[[Nyctaginaceae]]* โดยมี *Pisonieae* เป็นเผ่าย่อยพี่น้อง (มี 4 สกุล):

### ชนิด
Catalogue of Life รายงานว่ามีพืชที่อยู่ในสกุล *Bougainvillea* ถึง 16 ชนิด

## อ้างอิง

## แหล่งข้อมูลอื่น

* 

หมวดหมู่:ดอกไม้ประจำจังหวัดของไทย
หมวดหมู่:ไม้ดอกไม้ประดับ
หมวดหมู่:ต้นไม้ประจำมหาวิทยาลัย
หมวดหมู่:วงศ์บานเย็น
หมวดหมู่:ไม้พุ่มรอเลื้อย
11 มกราคม

วันที่ **11 มกราคม** เป็นวันที่ 11 ของปี ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 354 วันในปีนั้น (355 วันในปีอธิกสุรทิน)

## เหตุการณ์
* พ.ศ. 1490 (ค.ศ. 947) – จักรพรรดิเหลียวไท่จงรุกรานราชวงศ์จิ้นยุคหลัง ส่งผลให้ราชวงศ์จิ้นยุคหลังถูกทำลาย
* พ.ศ. 2112 (ค.ศ. 1569) – การออกสลากที่ได้มีการจดบันทึกเป็นครั้งแรกในอังกฤษ
* พ.ศ. 2236 (ค.ศ. 1693) – แผ่นดินไหวรุนแรงทำลายบางส่วนของซิซิลีและมอลตา
* พ.ศ. 2330 (ค.ศ. 1787) – วิลเลียม เฮอร์เชล นักดาราศาสตร์ชาวอังกฤษ ค้นพบทิเทเนียและโอเบอรอน ดาวบริวารของดาวยูเรนัส 
* พ.ศ. 2404 (ค.ศ. 1861) – สงครามกลางเมืองอเมริกา: แอละแบมาแยกตัวออกจากสหรัฐอเมริกา
* พ.ศ. 2421 (ค.ศ. 1879) – วันเริ่มต้นสงครามอังกฤษ–ซูลู
* พ.ศ. 2451 (ค.ศ. 1908) – อุทยานแห่งชาติแกรนด์แคนยอนถูกจัดตั้งขึ้น
* พ.ศ. 2455 (ค.ศ. 1912) – คนงานโรงงานสิ่งทอซึ่งเป็นผู้อพยพในเมืองลอว์เรนซ์ รัฐแมสซาชูเซตส์นัดหยุดงานเมื่อได้รับค่าจ้างลดลงเพื่อตอบสนองต่อสัปดาห์การทำงานที่ได้รับคำสั่งให้สั้นลง
* พ.ศ. 2465 (ค.ศ. 1922) – การฉีดอินซูลินให้กับมนุษย์ มีขึ้นครั้งแรกกับผู้ป่วยโรคเบาหวานคือเลียวนาร์ด ทอมป์สันที่เมืองโทรอนโต ประเทศแคนาดา 
* พ.ศ. 2470 (ค.ศ. 1927) – หลุยส์ บี. เมเยอร์ หัวเรือใหญ่ของ เมโทร-โกลด์วิน-เมเยอร์ (เอ็มจีเอ็ม) ประกาศจัดตั้งสถาบันศิลปะและวิทยาการภาพยนตร์ ในงานเลี้ยงงานหนึ่งในลอสแอนเจลิส แคลิฟอร์เนีย
* พ.ศ. 2507 (ค.ศ. 1964) – นายแพทย์ ลูเทอร์ เทอร์รี นายแพทย์สาธารณสุขแห่งสหรัฐ ออกรายงาน การสูบบุหรี่กับสุขภาพ: รายงานของคณะกรรมการที่ปรึกษาแห่งเจ้ากรมการแพทย์ทหารสหรัฐ กล่าวว่า การสูบบุหรี่อาจเป็นอันตรายต่อสุขภาพ ทำให้มีความพยายามต่อต้านการสูบบุหรี่ทั่วประเทศและทั่วโลก
* พ.ศ. 2515 (ค.ศ. 1972) – ปากีสถานตะวันออกเปลี่ยนชื่อประเทศเป็นบังคลาเทศ

## วันเกิด
* พ.ศ. 2403 (ค.ศ. 1860) – สมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช (ทิวงคต 13 มิถุนายน พ.ศ. 2471)
* พ.ศ. 2500 (ค.ศ. 1957) – ไบรอัน ร็อบสัน อดีตนักฟุตบอลและทีมชาติอังกฤษ
* พ.ศ. 2503 (ค.ศ. 1960) – สแตนลีย์ ทุชชี นักแสดงชายชาวอเมริกัน
* พ.ศ. 2514 (ค.ศ. 1971) – แมรี เจ. ไบลจ์ นักร้องชาวอเมริกัน
* พ.ศ. 2521 (ค.ศ. 1978) 
** อะเดเปโร โอดูเย นักแสดง, ผู้กำกับ, นักร้อง และนักเขียนชาวอเมริกัน
** เอมีล เฮสกีย์ นักฟุตบอลชาวอังกฤษ
* พ.ศ. 2525 (ค.ศ. 1982) – ซน เย-จิน นักแสดงหญิงชาวเกาหลีใต้
* พ.ศ. 2528 (ค.ศ. 1985) – มานูเอล เรดอนโด การ์ซิอา นักฟุตบอลชาวสเปน
* พ.ศ. 2530 (ค.ศ. 1987) – เจมี วาร์ดี นักฟุตบอลอาชีพชาวอังกฤษ
* พ.ศ. 2533 (ค.ศ. 1990) – ยูอิล นักแสดงชาวเกาหลีใต้
* พ.ศ. 2535 (ค.ศ. 1992)
** ดานิ การ์บาฆัล นักฟุตบอลอาชีพชาวสเปน
** เวียง นฤมล นักร้องลูกทุ่งชาวไทย
* พ.ศ. 2536 (ค.ศ. 1993) – ไมเคิล คีน (นักฟุตบอลเกิดปี พ.ศ. 2536) นักฟุตบอลชาวอังกฤษ
* พ.ศ. 2540 (ค.ศ. 1997) – เดมีตรี มิตเชลล์ นักฟุตบอลอาชีพชาวอังกฤษ
* พ.ศ. 2541 (ค.ศ. 1998) – หลุยซา จอห์นสัน นักร้องชาวอังกฤษ
* พ.ศ. 2542 (ค.ศ. 1999) – อิม ซ็อง-จิน นักกีฬาวอลเลย์บอลชายทีมชาติเกาหลีใต้

## วันถึงแก่กรรม
* พ.ศ. 2553 – มีป คีส นักมนุษยธรรมชาวเนเธอร์แลนด์ (เกิด 15 กุมภาพันธ์ พ.ศ. 2452)
* พ.ศ. 2557 – อาเรียล ชารอน นายกรัฐมนตรีแห่งอิสราเอล (เกิด 27 กุมภาพันธ์ พ.ศ. 2471)
* พ.ศ. 2564 – เชลดอน แอเดิลเซิน นักธุรกิจชาวอเมริกัน (เกิด 4 สิงหาคม พ.ศ. 2476)

## วันสำคัญและวันหยุดเทศกาล
* ประเทศไทย – วันเด็กแห่งชาติ (พ.ศ. 2557 – พ.ศ. 2568)

* ประเทศไต้หวัน – วันชานมไข่มุก

## อ้างอิง

## แหล่งข้อมูลอื่น
* BBC: On This Day
* Today in History: January 11 

มกราคม 11
หมวดหมู่:มกราคม
ยานเสินโจว 6

**ยานเสินโจว 6** () เป็นยานลำที่สองของสาธารณรัฐประชาชนจีน ที่มีนักบินปฏิบัติภารกิจบนยาน ทะยานขึ้นฟ้า เมื่อวันที่ 12 ตุลาคม พ.ศ. 2548 ด้วยยานขนส่งลองมาร์ช 2 เอฟ (Long March 2F) จากฐานยิงจรวดจิ่วเฉวียน ซึ่งยานเสินโจวขณะนี้ได้ โคจรรอบโลก โดยมีลูกเรือคือ นายเฟ่ยจวิ้นหลง (费俊龙) และ นายเนี่ยไห่เซิ่ง (聂海胜) ซึ่งตอนนี้ ลูกเรือได้ เปลี่ยนชุดนักบินอวกาศ เป็น ชุดนักบินอวกาศแบบบาง, ทำการทดลองทางวิทยาศาสตร์ และตอนที่พวกเขาได้เข้าสู่ โมดูลควบคุมวิถีการโคจรเป็นครั้งแรก เขาสามารถทำธุระส่วนตัวในห้องน้ำได้ โดยมีการรายงานว่า ยานเสินโจว 6 จะบินอยู่ในวงโคจร 5 วัน โดยจะร่อนลงเวลาประมาณ 22.00 UTC ในวันที่ 15 ตุลาคม

## ลูกเรือ
* นายเฟ่ยจวิ้นหลง เป็น ผู้ออกคำสั่ง
* นายเนี่ยไห่เซิ่ง เป็น วิศวกร

### ลูกเรือสำรอง
* ทีมที่ 1: Liu Boming, Jing Haipeng
* ทีมที่ 2: ไจ๋จื้อกัง, Wu Jie

นี่ถือว่าเป็นการทะยานขึ้นฟ้าครั้งแรกของนักบินอวกาศทั้ง 2 คน ซึ่งลูกเรือทั้ง 2 ได้ เกริ่นนำกับชาวจีน และ สื่อมวลชนนานาชาติ ก่อนที่จะเริ่มภารกิจส่งยานประมาณ 5 ชั่วโมง ว่า เนี่ยไห่เซิ่งจะฉลองวันเกิดครบรอบ 41 ปีบนอวกาศ

หวงชุนผิง หัวหน้าผู้ออกแบบ ยานขนส่งลองมาร์ช 2 เอฟ ได้กล่าวเอาไว้ว่า นักบินที่จะขึ้นบินในภารกิจนี้ จะถูกคัดเลือก จาก 1 ใน 3 คู่ ซึ่งมีจากเดิมมีนักบินอวกาศ 5 คู่ที่ถูกฝึกมา แต่เมื่อ 1 เดือนก่อนที่จะมีภารกิจ คู่ที่ทำการทดสอบได้ผลแย่ที่สุด 2 คู่ ได้ถูกคัดตัวออกไปก่อนหน้านี้ ซึ่งในหนังสือพิมพ์ Ta Kung Pao มีรายงานไว้ว่า คู่ของนายเฟ่ยจวิ้นหลง กับ นายเนี่ยไห่เซิ่ง เป็น คู่ที่มีคะแนนนำ และเคยเป็นผู้ที่ถูกคัดเลือกใน 3 กลุ่มสุดท้ายในภารกิจ ยานเสินโจว 5 อีกด้วย

หมวดหมู่:การบินอวกาศมนุษย์
6
หมวดหมู่:โครงการอวกาศจีน
หมวดหมู่:ยานอวกาศ
หมวดหมู่:ภารกิจอวกาศในปี พ.ศ. 2548
12 มกราคม

วันที่ **12 มกราคม** เป็นวันที่ 12 ของปี ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 353 วันในปีนั้น (354 วันในปีอธิกสุรทิน)

## เหตุการณ์
* พ.ศ. 2502 (ค.ศ. 1959) – วันก่อตั้งค่ายเพลงโมทาวน์เรคอร์ดส
* พ.ศ. 2509 (ค.ศ. 1966) – *[[แบ็ทแมน]]* ภาพยนตร์ชุดทางโทรทัศน์ นำแสดงโดยอดัม เวสต์ แพร่ภาพครั้งแรกทางสถานีโทรทัศน์เอบีซี
* พ.ศ. 2534 (ค.ศ. 1991) – สงครามอ่าวเปอร์เซีย: รัฐสภาแห่งสหรัฐอเมริกาออกรัฐบัญญัติ อนุญาตให้ใช้ปฏิบัติการทางทหารเพื่อขับไล่กองทัพอิรักออกจากประเทศคูเวต
* พ.ศ. 2553 (ค.ศ. 2010) – เกิดแผ่นดินไหวที่เฮติ ความรุนแรง 7.0 ศูนย์กลางแผ่นดินไหวอยู่ห่างจากกรุงปอร์โตแปรงซ์ เมืองหลวงของประเทศเฮติ ไปราว 25 กิโลเมตร และเกิดอาฟเตอร์ช็อกในวันที่ 13 และ 14 ตามมา

## วันเกิด
* พ.ศ. 2436 (ค.ศ. 1893) – พระองค์เจ้าเหมวดี (สิ้นพระชนม์ 17 ตุลาคม พ.ศ. 2515)
* พ.ศ. 2498 (ค.ศ. 1955) – วัฒน์ วรรลยางกูร นักเขียนชาวไทย พ.ศ. 2557 (ถึงแก่กรรม 21 มีนาคม พ.ศ. 2565)
* พ.ศ. 2508 (ค.ศ. 1965) – ร็อบ ซอมบี นักร้อง ผู้กำกับภาพยนตร์ ผู้กำกับมิวสิกวิดีโอชาวอเมริกัน
* พ.ศ. 2515 (ค.ศ. 1972) – ปริยังกา คานธี นักการเมืองหญิงชาวอินเดีย
* พ.ศ. 2517 (ค.ศ. 1974) – เมลานี ซี นักร้อง นักประพันธ์เพลง นักแสดง นักธุรกิจชาวอังกฤษ
* พ.ศ. 2522 (ค.ศ. 1979) – อี โบ-ย็อง นักแสดงหญิงชาวเกาหลีใต้
* พ.ศ. 2529 (ค.ศ. 1986) – เรียวตะ มูราตะ นักมวยสากลชาวญี่ปุ่น
* พ.ศ. 2532 (ค.ศ. 1989) – อักแซล วิตแซล นักฟุตบอลชาวเบลเยียม
* พ.ศ. 2534 (ค.ศ. 1991) – พิกซี ลอตต์ นักร้องหญิงชาวอังกฤษ
* พ.ศ. 2536 (ค.ศ. 1993) 
** ไอกะ มิตสึอิ นักร้องหญิงชาวญี่ปุ่น
** เซย์น แมลิก นักร้องชายชาวอังกฤษ
* พ.ศ. 2537 (ค.ศ. 1994) – แอมแร จัน นักฟุตบอลชาวเยอรมัน
* พ.ศ. 2539 (ค.ศ. 1996) – ไอ ฮาชิโมโตะ นักแสดง นักเดินแบบแฟชันและนักร้องชาวญี่ปุ่น

## วันถึงแก่กรรม
* พ.ศ. 2455 (ค.ศ. 1882) – กรมหมื่นสรรควิไสยนรบดี (ประสูติ 3 พฤษภาคม พ.ศ. 2427)
* พ.ศ. 2486 (ค.ศ. 1943) – ชาลส์ เทต รีกัน นักมีนวิทยาชาวอังกฤษ (เกิด 1 กุมภาพันธ์ พ.ศ. 2421)
* พ.ศ. 2519 (ค.ศ. 1976) – อกาธา คริสตี นักเขียนชาวอังกฤษ (เกิด 15 กันยายน พ.ศ. 2433)
* พ.ศ. 2552 (ค.ศ. 2009) – ปริญญา ปุ่นสกุล พระเอกละครพื้นบ้านไทย (เกิด 13 พฤศจิกายน พ.ศ. 2517)
* พ.ศ. 2565 (ค.ศ. 2022) – ไวพจน์ เพชรสุพรรณ นักร้องเพลงแหล่ และศิลปินแห่งชาติ (เกิด 7 มีนาคม พ.ศ. 2485)

## วันสำคัญและวันหยุดเทศกาล
* ประเทศอินเดีย – วันเยาวชนแห่งชาติ
* โรมันคาทอลิกในประเทศไทย – วันระลึกถึงบุญราศีนิโคลาส บุญเกิด กฤษบำรุง

## แหล่งข้อมูลอื่น
* BBC: On This Day
* Today in History: January 12 

มกราคม 12
หมวดหมู่:มกราคม
พอดกอรีตซา

**พอดกอรีตซา** () เป็นเมืองหลวงของประเทศมอนเตเนโกร มีพิกัดภูมิศาสตร์ตั้งอยู่ที่ละติจูด 42.47 องศาเหนือ และลองจิจูด 19.28 องศาตะวันออก มีความสูงจากระดับน้ำทะเล 44 เมตร จากการสำรวจพบว่าในปี พ.ศ. 2561 เมืองนี้มีประชากร 199,715 คน 

พอดกอรีตซามีที่ตั้งทางภูมิศาสตร์ที่ดี คือ ตั้งอยู่บริเวณจุดบรรจบของแม่น้ำริบนิตซาและแม่น้ำมอราชา ทางทิศเหนืออยู่ห่างจากศูนย์สกีฤดูหนาวเพียงไม่กี่กิโลเมตร ทางทิศใต้ก็เกือบจะติดกับทะเลเอเดรียติก ทำให้เมืองนี้มีสภาพที่เอื้ออำนวยต่อการตั้งถิ่นฐาน

ชื่อพอดกอรีตซาในภาษามอนเตเนโกร เมื่อแปลตามตัวอักษรจะมีความหมายว่า "ใต้กอรีตซา" กอรีตซา (หมายถึง ภูเขาลูกเล็ก ๆ) เป็นชื่อของเขาลูกหนึ่งซึ่งสามารถมองลงไปเห็นเมืองนี้ได้ บริเวณเมืองเก่าของเมืองนี้มีชื่อว่า **โดเกลอา** (Doclea) ในสมัยก่อนโรมันและสมัยโรมัน ต่อมาในสมัยกลางเป็นที่รู้จักกันในชื่อ **ริบนิตซา** (Ribnica) และในระหว่างปี พ.ศ. 2488–2535 (ค.ศ. 1945–1992) เรียกว่า **ติตอกราด** (Titograd) พอดกอรีตซาเป็นที่ตั้งของโรงละครและห้องสมุดหลายแห่ง รวมทั้งมหาวิทยาลัยอีกหนึ่งแห่ง

## อ้างอิง

## บรรณานุกรม
* 
*  

## แหล่งข้อมูลอื่น

* Podgorica official website 
* Tourism Organisation of Podgorica 
* More (mostly modern) buildings of Podgorica

หมวดหมู่:เมืองหลวงในทวีปยุโรป
หมวดหมู่:เมืองในประเทศมอนเตเนโกร
13 มกราคม

วันที่ **13 มกราคม** เป็นวันที่ 13 ของปี ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 352 วันในปีนั้น (353 วันในปีอธิกสุรทิน)

## เหตุการณ์
* พ.ศ. 2500 (ค.ศ. 1957) – บริษัทของเด็กเล่น Wham-O ผลิตจานร่อนใบแรก ต่อมาใช้ชื่อว่า *[[ฟริสบี]]* (Frisbee)
* พ.ศ. 2510 (ค.ศ. 1967) – พลเอก จีนัสซิงเบ เอยาเดมา ครองอำนาจในประเทศโตโกหลังจากก่อรัฐประหาร โดยดำรงตำแหน่งประมุขแห่งรัฐจนกระทั่งถึงแก่กรรมในเดือน กุมภาพันธ์ พ.ศ. 2548

## วันเกิด
* พ.ศ. 2400 (ค.ศ. 1857) – สมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์ (สิ้นพระชนม์ 11 เมษายน พ.ศ. 2443)
* พ.ศ. 2407 (ค.ศ. 1864) – วิลเฮล์ม วีน นักฟิสิกส์ชาวเยอรมัน (อนิจกรรม 30 สิงหาคม พ.ศ. 2471)
* พ.ศ. 2426 (ค.ศ. 1883) – เจ้าชายอาร์เธอร์แห่งคอนน็อต (สิ้นพระชนม์ 22 กันยายน พ.ศ. 2481)
* พ.ศ. 2449 (ค.ศ. 1906) – โจว โหย่วกวง นักเศรษฐศาสตร์ชาวจีน (เสียชีวิต 14 มกราคม พ.ศ. 2560)
* พ.ศ. 2470 (ค.ศ. 1927) – ชลอ ธรรมศิริ อดีตผู้ว่าราชการกรุงเทพมหานคร (ถึงแก่กรรม 15 มกราคม พ.ศ. 2564)
* พ.ศ. 2496 (ค.ศ. 1953) – ถั่วแระ เชิญยิ้ม นักแสดงตลกชาวไทย และมาสคอทการเชียร์กีฬาของไทย
* พ.ศ. 2498 (ค.ศ. 1955) – รัน อิโต นักแสดงหญิงชาวญี่ปุ่น
* พ.ศ. 2504 (ค.ศ. 1961) – จูเลีย หลุยส์-ไดรฟัส นักแสดง นักแสดงตลก นักร้อง และผู้อำนวยการสร้างชาวอเมริกัน
* พ.ศ. 2509 (ค.ศ. 1966) – แพทริก เดมป์ซีย์ นักแสดงและนักแข่งรถชาวอเมริกัน
* พ.ศ. 2515 (ค.ศ. 1972) – ปาร์ค จินยอง นักร้องและนักธุรกิจชาวเกาหลีใต้
* พ.ศ. 2519 (ค.ศ. 1976) – ไมเคิล เพ็นยา นักแสดงตัวละครชาวอเมริกัน
* พ.ศ. 2520 (ค.ศ. 1977) – ออร์แลนโด บลูม นักแสดงชายชาวอังกฤษ
* พ.ศ. 2527 (ค.ศ. 1984) 
** ราฟาเอล โซซา ซิลวา นักฟุตบอลชาวบราซิล
** รออิฟ บะดะวี นักเขียน ผู้คัดค้าน และนักเคลื่อนไหวชาวซาอุดีอาระเบีย
** เกลนน์ วีลัน นักฟุตบอลชาวไอริช
* พ.ศ. 2530 (ค.ศ. 1987) – ลี ซึงกิ นักร้องเกาหลีใต้ แนวเค-ป็อป
* พ.ศ. 2531 (ค.ศ. 1988) – ย็องนิก โบลี นักฟุตบอลชาวโกตดิวัวร์
* พ.ศ. 2533 (ค.ศ. 1990) – เลียม เฮมส์เวิร์ท นักแสดงชาวออสเตรเลีย
* พ.ศ. 2537 (ค.ศ. 1994) – ทอม ลอว์เรนซ์ นักฟุตบอลอาชีพชาวเวลส์
* พ.ศ. 2538 (ค.ศ. 1995) – อาริซกา ปูตรี เปอร์ตีวี นางงามชาวอินโดนีเซีย
* พ.ศ. 2549 (ค.ศ. 2006) – ภูริพล บุญสอน นักวิ่งระยะสั้นชาวไทย

## วันถึงแก่กรรม
* พ.ศ. 2499 (ค.ศ. 1956) – ไลโอเนล ไฟนิงเกอร์ จิตรกรชาวอเมริกัน-เยอรมัน (เกิด 17 กรกฎาคม พ.ศ. 2414)
* พ.ศ. 2528 (ค.ศ. 1985) – จิระเดช ไวยโกสิทธิ์ ตำนานขุนเดชตัวจริง
* พ.ศ. 2551 (ค.ศ. 2008) – สมควร กระจ่างศาสตร์ ศิลปินแห่งชาติ (เกิด 13 ธันวาคม พ.ศ. 2464)
* พ.ศ. 2553 (ค.ศ. 2010) – หม่อมเจ้าทิพยฉัตร ฉัตรชัย ผู้กำกับภาพยนตร์ชาวไทย (ประสูติ 6 ตุลาคม พ.ศ. 2477)

## วันสำคัญและวันหยุดเทศกาล
* ประเทศไทย – วันการบินแห่งชาติ
** วันเด็กแห่งชาติ (พ.ศ. 2544)
** วันเด็กแห่งชาติ (พ.ศ. 2550)
** วันเด็กแห่งชาติ (พ.ศ. 2561)
** วันเด็กแห่งชาติ (พ.ศ. 2567)

## อ้างอิง

## แหล่งข้อมูลอื่น
* BBC: On This Day
* Today in History: January 13 

มกราคม 13
หมวดหมู่:มกราคม
ฮัจญ์

**การประกอบพิธีฮัจญ์** หรือ **การทำฮัจญ์** ภาษามลายูปัตตานีเรียก **บูวะฮายี** คือการเดินทางไปปฏิบัติศาสนกิจที่มักกะฮ์ ในเดือนซุลฮิจญะฮ์ ตามวันเวลา และสถานที่ต่าง ๆ ที่ทางศาสนาอิสลามกำหนดไว้ ซึ่งศาสนกิจข้อนี้เป็นหน้าที่สำหรับมุสลิมทั้งชายและหญิง ทุกคนที่มีความสามารถในด้านร่างกาย ทรัพย์สิน และการเดินทาง ที่จะต้องปฏิบัติ

ในช่วงฮัจญ์ ชาวมุสลิมทั่วโลกจะเดินทางเข้าสู่อาระเบีย โดยก่อนอื่นจะมีการทำ อิหฺรอม นั่นคือการตั้งใจว่าจะทำพิธีฮัจญ์ ก่อนการเข้าไปในแผ่นดินฮะรอม (แผ่นดินต้องห้าม) โดยจะปฏิบัติตามกฎของหัจญ์ อาทิเช่น การไม่สมสู่ การไม่ล่าสัตว์ในแผ่นดินหะรอม การไม่ตัดเล็บหรือผม การไม่เสริมสวยหรือใช้น้ำหอม ผู้ชายจะเปลี่ยนเครื่องแต่งกาย มาสวมผ้าเพียงสองผืน แล้วต่างก็จะมาชุมนุมกันที่ ทุ่งอะร็อฟะหฺ ในตอนเช้าตรู่ของวันที่เก้าของเดือนซุลฮิจญะฮ์

แล้วพอตกค่ำ ซึ่งตามปฏิทินฮิจญ์เราะหฺจะเป็นคืนที่สิบ เหล่านักแสวงบุญจะเดินทางผ่าน ทุ่งมุซดะลิฟะฮ์ พักชั่วครู่หนึ่งก่อนที่จะมุ่งหน้าสู่ ทุ่งมินา ก่อนเที่ยงของวันต่อไป

ส่วนชาวมุสลิมทั่วโลกที่ไม่ได้ไปประกอบพิธีฮัจญ์ก็จะเฉลิมฉลองทำบุญเลี้ยงอาหารที่บ้าน เรียกวันนี้ว่าวันอีดิลอัฎฮา ทีเรียกว่าอัฎฮาเพราะมีการเชือดสัตว์พลีให้ผู้คนรับประทานในยามดุฮา คือยามสายหลังตะวันขึ้น แต่ก่อนเที่ยง หรือชาวไทยเชื้อสายมลายูในห้าจังหวัดภาคใต้เรียกว่าวันรายอ (รายาฮาญี) ซึ่งแปลเป็นไทยตามตรงก็คือ วันใหญ่ นั่นเอง

นักแสวงบุญจะพักอยู่ที่ ทุ่งมีนา เป็นเวลาสามวัน เพื่อขอพรและบำเพ็ญตนตามพิธีฮัจญ์ หลังจากนั้นจึงเดินทางเข้ากรุงมักกะหฺ เพื่อฏอวาฟเวียนรอบ กะอฺบะฮฺ หรือที่เรียกว่า บัยตุลลอฮ์ อันเป็นเสมือนเสาหลักของชุมทิศ ซึ่งตั้งอยู่ใน มัสยิดอัลฮะรอม (มัสยิดต้องห้าม) หลังจากนั้นผู้แสวงบุญก็จะเดินจากเนินเขาศอฟา สู่เนินเขามัรวะหฺ ซึ่งมีระยะทาง 450 เมตร ไปมาจนครบเจ็ดเที่ยว ระหว่างที่เดินก็จะกล่าวคำขอพรและคำวิงวอนต่อพระผู้เป็นเจ้า เมื่อเสร็จพิธีนี้แล้วก็จะขริบผมหรือโกนหัว และผู้แสวงบุญก็จะหลุดพ้นจากภาวะ อิฮฺรอม

การทำฮัจญ์เป็นพิธีกรรม ทางศาสนาที่เก่าแก่ซึ่งมีมาตั้งแต่สมัยศาสดาอิบรอฮีม การทำฮัจญ์เริ่มต้นขึ้นเมื่ออัลลอฮได้บัญชาให้ศาสดาอิบรอฮีม และศาสดาอิสมาอีล ผู้เป็นลูกชายร่วมกันทำนุบำรุง บัยตุลลอฮฺ ขึ้นมาเพื่อใช้เป็นสถานที่สำหรับการเคารพบูชาอัลลอฮ เมื่อซ่อมแซมเสร็จแล้ว พระองค์ก็ทรงบัญชาให้ศาสดาอิบรอฮีม เรียกร้องให้มนุษย์ชาติมาร่วมกันแสดงความจงรักภักดีต่อพระองค์ เมื่อกาลเวลาผ่านไป ชนรุ่นหลังได้อุตริรูปแบบการทำฮัจญ์ จนมันได้เปลี่ยนแปลงไปจากรูปแบบเดิมที่อัลลอหฺได้ทรงกำหนดไว้ เช่น มีการนำ เทวรูปต่าง ๆ มาตั้งรอบ ๆ กะอฺบะหฺ เพื่อบูชาในระหว่างการทำหัจญ์และมีการเปลือยกายในยามทำพิธีฏอวาฟ พร้อมกับกู่ร้องและปรบมือ

จนกระทั่ง มาถึงสมัยของศาสดามุฮัมมัด สิ่งแรกที่ท่านปฏิบัติก็คือการทุบทำลายเทวรูปและเจว็ดรอบข้างกะอฺบะหฺจนหมดสิ้น และท่านก็ได้แสดงแบบอย่างของการทำฮัจย์ที่ถูกต้องให้บรรดาผู้ศรัทธาได้ปฏิบัติสืบทอดกันมาจนถึงวันนี้

กฎของพิธีฮัจญ์  ชาวมุสลิมจะไม่สมสู่ ไม่ล่าสัตว์ในแผ่นดินหะรอม การไม่ตัดเล็บหรือผม ฯลฯ โดยจะปฏิบัติอย่างเคร่งครัด

## อ้างอิง

## แหล่งข้อมูลอื่น
* อิสลาม.in.th : เพื่อความเข้าใจอิสลาม และมุสลิม 


หมวดหมู่:หลักธรรมของศาสนาอิสลาม